NAPA

Nunat Avannarliit Killiit Ulluat 2024
2024-09-23 16:30 - 18:30 (America/Nuuk) | Katersugaasivik Nuutoqaq / Nuuk Lokalmuseum, Hans Egedesvej B-234, Nuuk, Greenland, 3900, Greenland
Ukioq manna Nunat Avannarliit Killiit ulluannut atatillugu nalliuttorsiorneq pissaaq Nuutoqqap katersugaasiviani Septembarip ulluisa 23-anni nal. 16:30-17:30.
Alakkaagina nalliuttorsioqatigalutalu! Peqataaneq akeqanngilaq!
Pisussat:NAPA-mi (Nunat Avannarliit Piorsarsimassutsikkut Attaveqaat) pisortaaninngortoq, Susanne Andreasen, aaqqissuussamut tikilluaqquseriarluni tamatuma kingorna tamulugussaqarumaarpoq ilaatigullu tusaarnaartitsinerit pissallutik. Appittussat ilagaat erinarsoqaqigiit Nordisk Koncertkor, HH Suersaq kiisalu Aviaaja Korneliussen.
Qilanaarpugut peqatiginissannut!

Aaqqissuisut: NAPA, Nunat Avannarlermioqatigiit aamma Islandip Nuummi Generalkonsuuleqarfia suleqatigalugit.
Nunat Avannarliit killiit Ulluat pillugu Nunat Avannarliit Killiit Ulluat nunat sanileriit pingasut Savalimmiut, Kalaallit Nunaata Islandillu akornanni suleqatigiinneq ataatsimooqatigiinnermillu annertusarniarlugu ukiut tamaasa septembarip 23-anni ulloq malunnartinneqartarpoq.Ukialeqqaarfik Nunat Avannarlerni Killerni oqaluttuarisaanerup kulturillu malunnartinneqarnissaat pillugit toqqarneqarsimavoq. Nunat Avannarlerni Killerni kulturikkut suleqatigiinnissamut isumaqatigiissut Savalimmiuni, Nunatsinni Islandimilu kultureqarnermut naalakkersuisoqarfimmit ingerlanneqarpoq. Ulloq nunani pingasuni tamani malunnartinneqassaaq.

Pijuartitsisumik mersornermik workshoppertitsineq
2025-01-18 14:00 - 20:00 | Katuaq, Imaneq 21, Nuuk, Greenland, 3900, Greenland
Unnuk Kulturisiorfimmi pilersitsisinnaanerit misissuataarusuppiuk? NAPA-p Katuami mersornermik workshoppertitsinerani nutaaliorit
Tassani nutaaliorlutit pilersitsisinnaanissannut periarfissaqassaatit, ilinniartitsisut 4-t peqatigalugit erfalasutoqqat, erlasut katinngatit, atisat aamma merchandise nutaanngortillugit mersorlugit nammineq torrallatannik eqqumiitsuliorsinnaagavit.Nujanut qilerutiliorsinnaavutit, taskeq nutaaq, hoodie imaluunniit aningaasivik – Takorluuisinnaaneq kisimi killisersuisarpoq.Atortussaateqarpugut sakkussaateqarlutalu aamma pikkorilluinnartunik ilitsersuisoqassalluta, taamaattumik alapernaassuseqarlutit pilersitserusussuseqarlutillu aggiinnassaatit.
Piujuartitsineq salliutissavarput, Suialaa Arts Festival aamma Katuaq peqatigalugit workshoppertitsinitsinni, taamaattumillu atisanik atornikunik aamma Nuuk Nordisk Festivalimi atortunik atorneqaqqittussaanngitsunik katersisimavugut.Workshoppi Najukkami Tapiissuteqartarfimmit taperneqarsimavoq, taamaattumillu kikkulluunniit akeqanngitsumik peqataanissaat periarfissaalluni.Nutaanik pilerseqatiginissarsi qilanaaraarput.
Kikkut – Kikkunnut tamanut 10-nik ukiulinniit qummut Sumi – Katuap Inersuaaraani, Imaneq 21 Qaqugu – 18. Januar nal. 14-20

Aningaasaateqarfiit tapiissutillu pillugit unnuk paasissutissiineq
2025-01-22 19:00 - 21:00 | Katuaq, Imaneq 21, Nuuk, Greenland, 3900, Greenland
Suliniummut isumassarsiatsialannik peqarpit? – Aningaasaateqarfiit tapiissutillu pillugit unnuk paasissutissiineq

Atuagaqarniarlutit, filmiliarniarlutit, nipilersukkanik saqqummersitsiartorniarlutit allatigulluunniit angalaniarlutit takorluuisarpit?
Suliniutinut takorluukkannut taperneqarnissat pillugu tusarnaariarit! Unnummi paasissutissiinermi aningaasaateqarfiit tapiissutinillu suliaqartunit suliatik saqqummiuneqassapput.

Kikkut qinnuteqarsinnaappat? Suliniutit suut tapiiffigineqartarpat? Suut piumasaqaatigineqarpat? Tamakku tamaasa akissutissarsikkit kingornalu aningaasaateqarfiit apersorsinnaavatit.

Ulloq: Januaarip 22-at 2025Piffissaq: 19:00-21:00Sumi: Katuap innersuaaraaniIserneq akeqanngilaq tamanullu ammavoq

Unnuk taanna naatsumik saqqummiussisoqarumaarpoq, tamatumalu kingorna apeqquteqartoqarsinnaalluni immikkullu siunnersorneqarnissaq periarfissaalluni. Aaqqissuussaq nittartakkakkut aallakaatinneqassaaq, taamalilluni nuup avataaniittut malinnaaqataasinnaassammata.
Ukiumoortumik aaqqissuussanngornissaa neriuutigaarput – taamaattumik aggiasoqarluarnissaanut kaammattuivugut!

Saqqummiisussat: NAPA, Aningaasaateqarfik – Den Grønlandske Fond, Tips- aamma lotto-mit aningaasaliissutit, Eqqumiitsuliornermut Aningaasaateqarfik, Tapiissuteqartarfik Sermeq, Nuna Fonden, Nuummi Najukkami Ataatsimiititaliaq.

Pilersaarut
19:00 – 19:05 : Tikilluaqqusineq, Susanne Andreasen, NAPA19:05 – 19:13 : NunaFonden19:13 – 19:20 : Eqqumiitsuliornermut Aningaasaateqarfik19:20 – 19:27 : Tips- aamma lotto-mit aningaasaliissutit19:27 – 19:35 : Aningaasaateqarfik / Den Grønlandske Fond19:35 – 19:45 : Tapiissuteqartarfik Sermeq, Nuummi Najukkami Ataatsimiititaliaq19:45 – 19:55 : NAPA – Kulturimut Tapiisarfik og Aamma Nunat Avannarliit Issittumi Tapiisarfiat
19:55 – 20:05 : Pause
20:05 – 21:00 : Apeqqutit saaffiginnissutit

NAPA Arctic Sounds Festivalimi: Suliniutit qanoq aningaasalersorneqarsinnaasoq
2025-04-17 14:30 - 15:30 | School of Rocks, Sisimiut, Greenland
Sisimiuni Arctic Sounds Festivalimi Napa naapiguk! 💜
NAPA sisamanngornermi apriilip 17-ianni School of Rocks-imi nal. 14.00-15.30 aaqqissuussissaaq. NAPA-p siunnersortiata Pipaluk Lykkep festivalertut eqqumiitsuliortullu soqutiginnittut tamaasa qaaqquai NAPA-p aningaasaliissutinik aaqqissuussai pillugit qanorlu qinnuteqarsinnaaneq pillugu paasisaqarniassammata:
“NAPA-p tapiisarfii marluk Arctic Sounds Festivalimi saqqummiussinissaa qilanaaraa. Nunani avannarlerni suleqatissarsiorusuttut kulturinillu assigiinngitsunik pingaartitsisut tamarmik tikilluaqquneqarput. Qinnuteqarneq tapiissutillu pillugit allallu apeqqutigineqarsinnaapput. Illoqarfimmi peroriartorfinni nunanit tamalaanit piorsarsimassutsikkut suliaqartut naapinnissaat qilanaaraara.”
NAPA Suialaa Arts Festival aamma Alianait Arts Festival peqatigalugit aaqqissuussamut suleqatigiipput, taamaattumik aggerit issittumi sammisassat pillugit tusagaqarusukkuit!
Sisimiuni takuss!
👀 NAPA suuva? Nunani Avannarlerni Piorsarsimassutsikkut Attaveqaat – NAPA tassaavoq suliffeqarfik kulturimut tunngasunik suliaqartartoq, Nunani Avannarlerni Ministerit Siunnersuisoqatigiivisa ataanni inissisimasoq, nunatsinnilu illoqarfiit pingaarnersaanni Nuummi allaffeqartoq. Kalaallit nunalu avannarlerni allani kulturilerisut inuunerannik ineriartortitseqataavugut, tapiisartuuvugut uummarissaasuullutalu, meeqqanut inuusuttunullu suliniutit salliutillugit. Inuuniutigalugu inuuniutiginagulu kulturilerisunut tapiisarpugut, soorlu aamma suliniutinik nammineq aallartitsisartuuvugut nunani avannarlerneersut kalaallillu kulturilerisut suleqatigalugit.
👉 Tapiisarfigut pillugit atuarnerugit: www.napa.gl
👉 Arctic Sounds pillugu atuarnerugit: www.arcticsounds.gl

Nunat Avannarliit Killiit Ulluat 2025: Paasissutissat eqqunngitsut siunissamilu innuttaasut oqartussaaqataanerat oqallisigineqassapput
2025-09-23 16:30 - 18:00 | Katuaq, Imaneq 21, Nuuk, Greenland, 3900, Greenland
Marlunngorneq septembarip 23-anni
Isumasioqatigiinneq nal. 16.30-18.00, ilassinninneq nal. 18.00-19.00
Katuaq, Nuuk
Ullumikkut nutaarsiassanik eqqunngitsunik, teknologiimik suliffeqarfissuaqarfiungaartunik silassorissuusianillu ulikkaartoqartillugu qanoq ililluta ammasumik tatiginnittumillu oqartussaassuseqarneq qulakkeersinnaavarput? Oqaluttuat ilumoortut ilumuunngitsullu immikkoortissinnaanngikkutsigit oqallinneq qanoq ingerlassava?
Inuiaqatigiit mikisut nunarsuarmi teknologiimik soqutigisaqartunit piffissami tatineqarfiusumi, aammalu inuit attaveqaqatigiittarfiini paasissutissiinerlunnissamut sunniiniarnernullu atorneqarneranni, Nunat Avannarliit Ministeriisa Siunnersuisoqatigiivi, NAPA, Nunat Avannarliit Killiit Siunnersuisoqatigiivi Naalakkersuisullu siunissami oqartussaaqataanerup oqallisiginissaanut qaaqqusipput. Immikkut ilisimasallit, tusagassiortut politikerillu paasissutissat eqqunngitsut aamma nunani avannarlerni killerni innuttaasut oqartussaaqataanerat pillugit oqaloqatigiinneranni peqataagit!
Aaqqissuussineq qallunaatut ingerlanneqassaaq kalaallisut nutserisoqarluni.

Pilersaarut
Tikilluaqqusineq ilisarititsinerlu: Unni Kløvstad, Nunat Avannarliit Ministeriisa Siunnersuisoqatigiivini immikkoortortaqarfimmi pisortaq.
Ammaanersiornermi oqalugiartoq: Kim Kielsen, Nunat Avannarliit Killiit Siunnersuisoqatigiivisa siulittaasuat.
Aallaqqaasiuisoq oqallinnermilu aqutsisoq: Signe Ravn-Højgaard, Ph.D., Digital Infrastruktur-imi isumalioqatigiissitami pisortaq.
Sammisamut oqallittussat:

Masaana Egede, Sermitsiami pisortaaneq aaqqissuisuunerlu
Nivi Olsen, Ilinniartitaanermut, Kultureqarnermut, Timersornermut Ilageeqarnermullu Naalakkersuisoq
Aviaq Fleischer, Ilisimatusarfimmi adjunkti.
Elfa Ýr Gylfadóttir, Islandimi tusagassiuutinut ataatsimiititaliami pisortaq.

Isumasioqatigiinneq naammassippat Katuami tamanut ammasumik ilassinnittoqassaaq, imeruersaatissanik kulturikkullu sammisaqartitsisoqassalluni.
